- Այստեղ տնտեսական հրաշք կամ թռիչք պետք չի, դրա կարիքը չունենք, որովհետև եթե մենք ճիշտ օգտագործենք մեր ռեսուրսները, արդեն տնտեսությունը ինքնին կզարգանա: Ուղղակի պիտի թողեն, որ հայերն աշխատեն: Այդ դեպքում նրանք տնտեսական հրաշք կստեղծեն, մի հատ էլ կգնան ուրիշ երկրում հրաշք կստեղծեն: Իսկ չթողողը կառավարությունն է: Նա, իհարկե, շահագրգիռ է, որ մարդիկ աշխատեն, փող ստեղծեն, բայց մինչև այն պահը, երբ դա չի հակասում իր շահերին: Ֆինանսապես կայացած, անկախ բնակչությամբ երկրում չես կարող 5 հազար դրամով ձայն առնել: Չես կարող վախեցնել: Եթե մարդիկ դառնան մենատնտեսներ, որոնց եկամուտը կախված կլինի իրենց աշխատանքից, վախ չունենան, որ հանկարծ վաղը խնդիր կունենա հարկայինի կամ քաղմասի հետ, նրանց ձայները փողով գնել հնարավոր չի լինի: Իսկ դա կառավարությանը ձեռնտու չէ, քանի որ չի կարողանա նման երկրում իշխել: Անգամ բռնի ուժով հնարավոր չի լինի իշխանություն պահել այդ պարագայում: Իհարկե, իշխանությունները կուզենան՝ զարգացած երկիր լինի, բայց ուզում են, որ այդ զարգացած երկիրը ստրուկներով լցված լինի, բայց ստրուկներով լցված երկիրն էլ ուղղակի զարգացած չի լինում: Վերջ: Հակասության հանդիպեցինք, թեզը սխալ դուրս եկավ: Հետևաբար իրենք չեն ուզում, որ սա լինի զարգացած երկիր: